Adivasi

Adivasiak ()  Indiako talde etniko edo tribu indigenen multzo heterogeneoaren izen orokorra da. Indiako tribuak ere esaten zaie, Indiako kastak ez bezala, zeren, hauek dalitak bezala, ez baitira kasta bat. Horrek berak azaltzen du sineskizun hinduen parte ez izatea, bakoitzak berea duela baizik.

Adivasi hitzak 1930eko hamarkadan asmatutako sanskritozko konstruktu bat da: "jatorrizko biztanleak" edo "bertakoak" esan nahi du, oso talde heterogeneoa baita, eta Indiako biztanleria aborigena osatzen dute, ariar migrazioen aurrekoa.

Gutxienez bi erakundek koordinatzen dituzte adivasiak India osoan: AICFAIP (All India Coordinating Forum for Adivasis and Indigenous Peoples) eta ICITP (Indian Confederation of Indigenous and Tribal Peoples). Biek New Delhin dute egoitza. Beste erakunde batzuk ere badaude, batez ere estatu bakoitzetan. Adibidiez, Gujarateko adivasiak herri txikietan antolatu nahi duen erakundea Association for Integrated Tribal Development (Adivasi Sarvangi Vikas Sangh) da.

Ofizialki 300 tribu-talde baino gehiago onartu dituzte 1950etik aurrera, eta herrialdeko biztanleria osoaren %8,6 inguru osatzen dute; horrek esan nahi du India dela munduko herri indigenen kontzentrazio handiena duen herrialdea. India osoan daude, iparraldean izan ezik. Odisha, Madhya Pradesh, Chhattisgarh, Rajastan, Gujarat, Maharashtra, Andhra Pradesh, Bihar, Jharkhand, Mendebaldeko Bengala, Mizoram, ipar-ekialdeko beste estatu batzuk eta Andaman eta Nikobar uharteetan daude nagusiki.

Bere jatorria Indus haraneko zibilizazioan aldarrikatzen duten tribu hauen hizkuntzei dagokionez, hizkuntza gehienak drabidikoak, austroasiarrak eta tibeto-birmaniarrak dira, kastak osatzen dituzten biztanle gehienen aldean, indo-ariar hizkuntzak erabiltzen dutenak. Tamilak, teluguak, kannadak eta malabarrak baino ez dira kastak osatzen dituzten herriak. Hauek Indiako hegoaldeko biztanle gehienak dira eta hizkuntza drabidikoak hitz egiten dituzte.

 Erreferentziak 

 Kanpo estekak 

Kategoria:Hego Asiako jatorrizko herriak
Kategoria:Indiako etniak
Kategoria:Diskriminazioa Indian
Kategoria:Sanskritozko hitzak eta esaldiak
Kategoria:Bangladeshko etniak